Mircea Coșea, analist economic, despre reforma de pensii: "Efectele sunt mai mult negative decât pozitive".
România a trimis oficial PNRR la Bruxelles. Comisia Europeană a anunțat oficial că a primit planul României. 21 de țări au trimis documentele înaintea României la Bruxelles. România va primi prin PNRR un total de 29,2 miliarde euro. PNRR va fi publicat şi prezentat oficial miercuri.
Să vezi și să nu crezi. România a reușit să trimită PNRR la Comisia Europeană. E ediția a 4-a revizuită.Cristian Ghinea, ministrul care se ocupă de fondurile europene a sărit de bucurie chiar dacă documentele au fost depuse cam pe ultima sută de metri.Ce uită să ne amintească guvernanții e că odată cu PNRR ajunge la Bruxelles și reforma sistemului de pensii.Pe scurt – creșterea vârstei de pensionare și corelarea acestei vârste cu speranța de viață."Nu sună deloc bine si efectele sunt mai mult negative decât pozitive. Primul efect e acela că se blochează intrarea în sfera muncii a tineretului, posturile fiind blocate o perioadă mai lungă. În al doilea rand, se reduce perioada de vârstă de argint, cum se cheama în economie, adică perioada în care ai ieșit din activitate și trăiesti din pensie. Oamenii se vor apropiaa de moarte mai repede decât înainte. Această micșorare face ca în cele mai multe cazuri contribuția la pensie sa fie de fapt o taxă la stat", a explicat Mircea Coșea, analist economic.